तर पनि कम्पनीले चालू आर्थिक वर्षमा पनि मागअनुसार सेवा दिन नसक्ने देखिएको छ । यसका कारण कम्पनीले आव ०६८/६९ मा जिएसएम, सिडिएएम र आधारभूत फोनका ग्राहक जम्मा १६ लाख ५४ हजार मात्र थप गर्ने योजना बनाएको छ । जुन मागभन्दा कम भएको अनुमान गरिएको छ । 'यस वर्षको कार्यक्रम ग्राहकलाई केन्दि्रत गरेर ल्याउन लागेका छौं,' कम्पनीका प्रवन्ध निर्देशक विश्वनाथ गोयलले भने । कम्पनीले जिएसएम र सिडिएमए मोबाइल सेवा, आधारभूत फोन, तारसहित र ताररहित ब्रोडब्यान्ड सेवा र भ्यालु एडेड सर्भिसको विस्तारलगायतलाई प्रथामिकतामा राखेको उनले बताए ।
